איגור קולשוב

איגור קולשוב (נולד ב-5 בנובמבר 1994) הוא כדורסלן ישראלי המשחק בהפועל באר שבע. קולשוב נולד בוולגוגרד שברוסיה. ב-2001 עלה עם משפחתו לישראל. הוא גדל בקיבוץ נווה אור ובראשון לציון. שיחק כדורסל בקבוצות הנוער של מכבי ראשון לציון וב-2010 עבר לשחק בקבוצת האקדמיה למצוינות בספורט של מכון וינגייט. בגיל 16 עבר בגפו לארצות הברית שם למד בתיכון מקומי בווסטון שבדרום פלורידה מתוך שאיפה לפתח קריירה ככדורסלן. ב-2013 החל ללמוד באוניברסיטת המדינה של אריזונה ולשחק בקבוצת הכדורסל שלה השייכת לדרג הראשון של ליגת המכללות ב-NCAA. לאחר שנה בה מיעט להשתתף במשחקי הקבוצה בחר לעבור לאוניברסיטת רייס בטקסס. בשל חוקי ה-NCAA נמנע ממנו לשחק בקבוצת הכדורסל של האוניברסיטה במשך שנה. בעונת 2015/2016, הראשונה שלו ככדורסלן ברייס, פתח בכל 32 משחקי הקבוצה וסיים את העונה עם ממוצע של 16.7 נקודות ו-7 ריבאונדים למשחק. בעונתו השנייה ברייס פתח בכל 35 משחקי הקבוצה ורשם ממוצע של 18.2 נקודות ו-8.9 ריבאונדים למשחק. הוא נבחר לחמישיית העונה בחטיבת USA לה משתייכת רייס. את לימודי התואר הראשון ברייס סיים ב-2017, אף על פי כן היה זכאי על חוקי ה-NCAA לשחק עונה נוספת במכללות בשל העונה שהושבת, כסטודנט לתואר שני. בעונת 2017/2018 הוא בחר לעבור לאוניברסיטת פלורידה. הוא השיג ממוצע של 13.8 נקודות ו-6.4 ריבאונדים במהלך 34 משחקים והעפיל עם פלורידה עד לסיבוב השני של טורניר אליפות המכללות בו הודחה על ידי אוניברסיטת טקסס טק. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הסיבה היא חסר מידע על מרבית הקרירה בישראל. למכבי ראשון לציון היה חוזה עם קולשוב בו היה סעיף שלפי אם השחקן מחליט לחזור לשחק בארץ, למכבי ראשון לציון יש עליו זכות ראשונים. ב-9 באוגוסט 2018, חתם בקבוצה על חוזה לשנתיים. ב-4 באוקטובר זכה עם מכבי ראשון לציון בגביע ווינר, לאחר ניצחון 66:78 על הפועל באר שבע. במשחק הגמר קלע 9 נקודות. ב-9 בדצמבר קלע שיא קריירה של 21 נקודות בהפסד 78:70 להפועל חולון. ב-14 בפברואר 2019 הגיע עם מכבי ראשון לציון לגמר גביע המדינה, שם הפסידו להפועל ירושלים בתוצאה 67:82. ב-18 באפריל הושאל להפועל חולון עד לסוף העונה. עד ההשאלה שיחק ב-26 משחקי ליגה עם מכבי ראשון לציון, בהם העמיד ממוצעים של 11.5 נקודות ו-5.4 ריבאונדים ב-27.9 דקות למשחק. ב-22 בינואר 2022 חתם קולשוב בהפועל תל אביב. ביולי 2022 חתם בהפועל באר שבע. קולשוב היה חבר בנבחרת הקדטים של ישראל שסיימה במקום ה-15 באליפות אירופה עד גיל 16 ב-2010. הוא הוביל את הנבחרת עם 14.6 נקודת (חמישי בטורניר). ב-2011 היה חבר בנבחרת הנוער ששיחקה באליפות אירופה דרג ב' וכך גם ב-2012 בה היה השחקן המוביל בנבחרת עם 19.8 נקודות (שני בטורניר כולו) ו-7.9 ריבאונדים. ב-2013 היה חבר בנבחרת העתודה שסיימה במקום ה-15 באליפות אירופה דרג א', הוא רשם ממוצע של 12 נקודות ו-4.6 ריבאונדים למשחק. ב-2014 סיים עם נבחרת העתודה במקום השביעי באליפות אירופה בה השיג ממוצע של 7.8 נקודות. ב-13 באוגוסט 2018 זומן לראשונה לסגל נבחרת ישראל הבוגרת, אך לבסוף נופה מהסגל שהשתתף במשחקים במהלך חודש ספטמבר בשל רצונו לשחק בנבחרת רוסיה. פרופיל, באתר Sports-Reference פרופיל, באתר eurobasket פרופיל, באתר פיב"א איגור קולשוב באתר אוניברסיטת פלורידה איגור קלושוב באתר sports-reference.com שי לוי, ‏היהלום הרוסי: מסעו המרגש של איגור קולשוב, באתר ONE‏, 12 באפריל 2012 יהונתן אליהו‏, צעד חשוב נוסף בדרך למטרה החשובה מכל: איגור קולשוב פורח בפלורידה, וחולם על ה-NBA, באתר וואלה, 7 בדצמבר 2017 רועי כהן, ‏קולשוב: אני עדיין לא מוכן ל-30 דקות בקבוצת יורוליג, באתר ערוץ הספורט, 1 באפריל 2018 עירד צפריר, איזה משחקי חברה היו לך בערב גיבוש ההוא בצבא? ״אתה לא רוצה לדעת״. קולשוב סוגר ת'פינה, באתר הארץ, 8 באוקטובר 2018 אסף מתוק, ‏ראשל"צ זכתה בגביע ווינר לאחר 66:78 על ב"ש, באתר ONE‏, 4 באוקטובר 2018 Winner סל, מחזור 9: ראשון לציון נגד UNET חולון, אתר מנהלת ליגת העל בכדורסל הפועל ירושלים זכתה בגביע המדינה אחרי 67:82 על מכבי ראשון לציון, באתר וואלה, 14 בפברואר 2019